
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Έξω Παναγίτσα Χαλκίδας Ν. Εύβοιας. 1 

Κήρυξη ως αναδασωτέας έκτασης εμβαδού 1,768 στρεμ. στη θέση 
«Σπηλιά» περιοχής Κοινότητας Τροιζονίων Ν. Φωκίδας. ... 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Χαλανδρίου (περιοχή Πολύ¬ 


δροσο) στο Ο.Τ. 259 Διαμ, Ανατ. Αττικής. 3 

Αναστολή χορήγησης οικοδομικών αδειών σε περιοχές της Κοινότητας 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ. 121/7445 (1) 


Καθορισμός των ορίων του αιγιαλού και δημιουργία ζώνης παραλίας 
στη θέση « Έξω Παναγίτσα Χαλκίδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της Ο. 208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών». 

3. Την από 7.^.1987 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή 
«Έξω Παναγίτσα Χαλκίδας» και το από Ιούνιο 1984 με κλίμακα 
1:1000 τοπογραφικό διάγραμμα του Διπλωμ. Αγρ. και Τοπογρά¬ 
φου μηχανικού Αναστασίου Ν. Αποστόλου, που θεωρήθηκε την 12. 
3.1986 από τη Δ/νση Τ.Υ. Νομ. Εύβοιας και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αρ. Φ. 187.2/59/87/16.2.87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α' /1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β.Δ/τος «περί εξαιρέσεως από της 
κατά το άρθρο 1 παράγραφος 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1, παράγραφος 5 του Π.Δ. 


71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

Επικυρώνουμε την από 7.4.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από Ιούνιο 1984 τοπογραφικό διάγραμμα, που τη 
συνοδεύει, το οποίο συντάχθηκε από το Διπλωμ. Αγρ. και Τοπογράφο 
μηχανικό, με κλίμακα 1:1000 και θεωρήθηκε τη 12.3.1986 από την 
Διεύθυνση Τεχνικών Υπηρεσιών της Νομαρχίας Εύβοιας, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση « Έξω Παναγίτσα Χαλκίδας», και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Χαλκίδα, 6 Μαΐου 1987 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
ΝΟΜΟΥ ΕΥΒΟΙΑΣ 

Για τον καθορισμό το πρώτον, των ορίων του αιγιαλού στη θέση « Έξω 
Παναγίτσα» της κτηματικής περιφέρειας του Δήμου Χαλκίδας Ν. Εύβοιας. 

Στη Χαλκίδα σήμερα στις 7 Απριλίου 1987 ημέρα Τρίτη οι υπογε¬ 
γραμμένοι, Γεώργιος X. Ευαγγελάρας, Εφοριακός ΠΕΙ/Α της Οικονο¬ 
μικής Εφορίας Χαλκίδας, ως Πρόεδρος, Νικόλαος Κασιώτης Πολιτ. 
Μηχανικός ΠΕΙ/Α της Δ/νσης Τ.Υ.Ν. Εύβοιας, ως μέλος και Γεώρ¬ 
γιος Μπούρμπουλας Υπολιμενάρχης, Χαλκίδας ως μέλος της Επιτρο¬ 
πής του άρθρ. 74 του Π.Δ. 636/1977, όπως αναμορφώθηκε με τις 
διατάξεις της παραγρ. 9 του άρθρου 1 του Κεφ. Β' της 
0.208/181/26.4.1982 κοινής υπουργικής απόφασης των Υπουρ¬ 
γών Προεδρίας της Κυβερνήσεως και Οικονομικών και συγκροτηθή¬ 
καμε ύστερα από την Φ. 121/3966/25.3.1987 πρόσκληση του Οί¬ 
κον. Εφόρου Χαλκίδας και αφού λάβαμε υπόψη: 

1. Το 3042/27.3.1986 έγγραφο του Τμήματος Πολεοδομίας και 
Πολεοδομικών Εφαρμογών της Νομαρχίας Εύβοιας με το οποίο γεν¬ 
νήθηκε ο καθορισμός του αιγιαλού και της παραλίας στην υπόψη 
περιοχή, για την έγκριση της επέκτασης του σχεδίου πόλεως Χαλκί¬ 
δας, καθώς και το συνημμένο σ’ αυτό τοπογραφικό, από του μηνός 
Ιουνίου 1984 σε μία πινακίδα και κλίμακα 1:1000, διάγραμμα του 
Διπλωμ. Αγρ. και Τοπογράφου Μηχανικού Αναστασίου Ν. Αποστό¬ 
λου που θεωρήθηκε στις 12.3.1986 από τον Προϊστάμενο του 
Γ.Π.Μ. της Δ/νσεως Τ.Υ.Μ. Εύβοιας. 

2. Τις διατάξεις του Α.Ν, 2344/1940 όπως μετά από τροποποιή¬ 
σεις και συμπληρώσεις ισχύουν σήμερα, καθώς και τη σχετική Δικα¬ 
στηριακή και Διοικητική Νομολογία. 

3. Την από 22.9.1986 ομοία Έκθεση της παρούσας Επιτροπής. 

4. Το 187.2/59/87/16.2.1987 έγγραφο του Γ.Ε.Ν. με το οποίο 
δόθηκε η σύμφωνη γνώμη του υπό τον όρο κάποιων διορθώσεων στην 
από 22.9.1986 Έκθεση και στο διάγραμμα που τη συνοδεύει και 

5. Τη μορφολογία της ακτής και του εδάφους, τις επικρατούσες 
στην περιοχή καρικές συνθήκες, τα παλιρροιακά και θαλάσσια ρεύματα, 
καθώς και τους προηγούμενους καθορισμούς ορίων αιγιαλού σε συνε¬ 
χόμενες περιοχές, καθορίζουμε: 

Για πρώτη φορά πάνω στο ανωτέρω τοπογραφικό διάγραμμα που 
συνοδεύει την παρούσα Έκθεση: 


α.- Την οριογραμμή του αιγιαλού με κόκκινη συνεχή πολυγωνική 
γραμμή, της οποίας οι 7 κορυφές (1 — 7) εξασφαλίζονται από σταθερά 
σημεία όπως εικονίζονται στο διάγραμμα και 

β.— Την οριογραμμή της παραλίας με κίτρινη συνεχή πολυγωνική 
γραμμή της οποίας οι 7 κορυφές (1 — 7) εξασφαλίζονται στο διά¬ 
γραμμα, επειδή δεν εξυπηρετούνται οι σκοποί του άρθρου 7 παράγρ. 
1 του Α.Ν. 2344/1940. 

Η Επιτροπή 
Ο Πρόεδρος 

ΓΕΩΡΓ. ΕΥΑΓΓΕΛΑΡΑΣ 
Τα Μέλη 

Ν. ΚΑΣΙΩΝΗΣ, Γ. ΜΠΟΥΡΜΠΟΥΛΑΣ 

Αριθ. 713 (2) 

Κήρυξη ως αναδασωτέας έκτασης εμβαδού 1,768 στρεμ. στη θέση 
«Σπηλιά» περιοχής Κοινότητας Τροιζονίων Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
’ Εχοντας υπόψη: 

1. Τις διατάξεις: α) περί διοικητικής αποκέντρωσης, β) του άρθρου 
117 παρ. 3 του Συντάγματος, γ) των άρθρων 38 παρ. 1 και 41 παρ. 
1 του Ν. 998/79 «περί προστασίας των δασών και των δασικών 
γενικά εκτάσεων της χώρας». 

2. Τις αριθ. 160417/1180/8.7.80 και 182447/3049/24.9.80 
Δ/γές του Υπουργείου Γεωργίας. 

3. Την αριθ. 667/19.4.87 πρόταση του Δασαρχείου Λιδορικίου 
για την κήρυξη αναδασωτέας της παραπάνω δημόσιας δασικής έκτα¬ 
σης που καλύπτονταν από κέδρα, σχίνα, ασπάλαθα, αγριελιές κ.λπ. η 
οποία εκχερχώθηκε στο δεύτερο δεκαπενθήμερο του μήνα Δεκέμβρη 
1986 από την Ελένη Γ. Κούτρα και Ευθύμιο Κούτρα κάτοικοι Ελαίας 
Λωρίδας με σκοπό την κατάληψη, αποφασίζουμε: 


1. Κηρύσσουμε ως αναδασωτέα, με σκοπό τη διατήρηση του χαρα¬ 
κτήρα της δασικής έκτασης, ώστε ν’ αποκλεισθεί η διάθεση αυτής για 
άλλο προορισμό και ν’ αναδασωθεί φυσικά, τη δημόσια δασική έκταση 
εμβαδού ενός στρέμματος και επτακοσίων εξήντα οκτώ τετραγωνικών 
μέτρων (1,768 στρ.), που βρίσκεται στη θέση «Σπηλιά» περιφέρειας 
Κοινότητας Τροιζονίων του Νομού Φωκίδας, προσδιορίζεται από τα 
στοιχεία Ε, Α, Β, Γ, Δ, Ε και έχει όρια: 

Ανατολικά: Με λιοστάσι ιδιοκτησίας Ελένης Γ. Κούτρα. 

Δυτικά: Με δημόσιο δάσος. 

Βόρεια: Με δημόσιο δάσος. 

Νότια: Με λιοστάσι ιδιοκτησίας Κουρεμένου, όπως φαίνεται στο 
συνημμένο διάγραμμα, που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Άμφισσα, 5 Μαΐου 1987 
Ο Νομάρχης 
Π. ΘΕΡΜΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10891/207 (3) 

Τροποποίηση του ρυμοτομικού σχεδίου Χαλανδρίου (περιοχή Πολύ¬ 
δροσο) στο Ο.Τ. 259 Διαμ. Ανατ. Αττικής. 

Ο ΝΟΜΑΡΧΗΣ ΔΙΑΜ/ΤΟΣ ΑΝΑΤ. ΑΤΤΙΚΗΣ 
’ Εχοντας υπόψη: 

1. Τις διατάξεις α) του Ν. Δ/τος της 17.7.1923 «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 29 και β) της παραγρ. 2 του άρθρου 4 
του Ν. 622/1977 «περί εισπράξεως υπό του Δημοσίου Ταμείου των 
δια την έκδοση οικοδομικών αδειών καταβαλλομένων φόρων κ.λπ.» 
(ΦΕΚ 171Α). 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκέντρω¬ 
σης» (ΦΕΚ 97/Α). 

4. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργόν Βορείου Ελλάδος και Νομάρχας αρμοδιότητας επί θεμά¬ 
των εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α) όπως αντικαταστάθηκε με το Ν.Δ. 
1018/1971 (ΦΕΚ 220/Α) και συμπληρώθηκε με την παρ. 2 του 


άρθρου 33 του Ν. 1337/83 «περί επεκτάσεως των πολεοδομικών 
σχεδίων, οικιστική ανάπτυξη και σχετικές ρυθμίσεις (ΦΕΚ 33/Α). 

5. Τις διατάξεις του υπ’ αριθ. 183 Π. Δ/τος της 9.5.86 (ΦΕΚ 
70Α/5.6.86) για έγκριση τροποποιήσεων σχεδίων πόλεων κ.λπ. 

6. Τις αριθ. 105/1987 απόφαση του Δημοτικού Συμβουλίου Χα¬ 
λανδρίου. 

7. Το πρακτικό 1 της συνδρίας 17η για το θέμα του Νομαρχιακού 
Συμβουλίου Χωροταξίας, Οικισμού και Περιβάλλοντος Διαμερίσματος 
Ανατολικής Αττικής, αποφασίζουμε: 

1. Εγκρίνεται η τροποποίηση του ρυμοτομικού σχεδίου Χαλανδρίου 
(Πολύδροσο) στο Ο.Τ. 259 για τον χαρακτηρισμό της υπό στοιχεία 
Α, Β, Γ, Δ, Ε, Α οικοπεδικής έκτασης ως χώρου για ανέγερση Νηπια¬ 
γωγείου όπως φαίνεται στο σχέδιο που συνοδεύει την απόφαση αυτή 
σε κλίμακα 1: 500. 

2. Η ισχύς της παρούσας αρχίζει από την ημέρα δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αγ. Παρασκευή, 18 Μαΐου 1987 
Ο Νομάρχης 
ΗΡ. ΠΑΠΑΔΟΠΟΥΛΟΣ 


ΤΡΟΠΟΠΟΙΗΣΗ ΡΥΜ/ΚΟΤ ΣΧΕΔΙΟΥ 
ΙΤ0 Ο.Τ. 259, ΠΟΛΥΔΡΟΣΟ ΧΑΛ/ΔΡΙ8 
ΚΛ.Τ-500 



απόσπασμα εγκ/νου ρυμοτομικού 



ΥΠΟΜΝΗΜΑ 

Αριθ. Α.Π./ΤΠΜ/16611/1063 (4) 

Αναστολή χορήγησης οικοδομικών αδειών σε περιοχές της Κοινότητας 
Σταυρού Ν. Θεσσαλονίκης που πρόκειται να ενταχθούν σε σχέδιο 
πόλης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχ. πόλεων... 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 8. 

2. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα το άρθρο 27 (σύσταση Υπουργείου ΠΕ.ΧΩ. 
ΔΕ.). 

3. Το Ν. Δ/γμα 1018/1971 «περί τροποποιήσεως και συμπληρώ- 
σεως του Α.Ν. 314/68... κ.λπ.». 

4. Το Π. Δ/γμα 183/86 (ΦΕΚ 70Α/5.6.86) και ειδικότερα την 
παράγρ. 4 του άρθρου 1. 

5. Τη με αριθμό 38/1987 απόφαση του Κοινοτικού Συμβουλίου 
Σταυρού. 


6. Τη με αριθμό πράξης 503 γνωμοδότηση του Σ.Χ.Ο.Π. του 
Νομού Θεσ/νίκης της 18ης συνεδρίας της 5.5.1987. 

7. Τις διατάξεις του Ν. 3200/1955 «περί Διοικητικής αποκέντρω¬ 
σης», όπως αυτές τροποποιήθηκαν και συμπληρώθηκαν μεταγενέ¬ 
στερα, αποφασίζουμε: 

1. Αναστέλλεται για έξι μήνες η έκδοση οικοδομικών αδειών σε 
εκτός σχεδίου περιοχές της Κοινότητας Σταυρού Νομού Θεσσαλονίκης, 
όπου πρόκειται να επεκταθεί το εγκεκριμένο σχέδιο πόλης, όπως φαίνο¬ 
νται (οι περιοχές) στα τοπογραφικά διαγράμματα σε κλίμακα 1: 
2.000, τα θεωρημένα από το Δ/ντή της Πολεοδομίας, που συνοδεύουν 
την απόφαση αυτή, (πινακίδες 4). 

2. Η ισχύς της αναστολής αρχίζει από την υπογραφή αυτής της από¬ 
φασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 11 Μαΐου 1987 
Ο Νομάρχης 
ΝΙΚΟΣ ΠΙΝΑΚΙΔΗΣ 

